Srđan Urošević

Srđan Urošević (født 30. april 1984 i Beograd) er en serbisk fotballspiller som spiller for den slovakiske klubben MSK Zilina. Han debuterte for Obilić i 2001 før han gikk videre til FK Bežanija i 2005 og FK Zemun i 2007. Urošević har også tidligere spilt for Hamarkameratene.

Hamarkameratene 
Urošević var regnet som en av de mest lovende talentene i Serbia og ble hentet til Hamarklubben av sportssjef Lars Tjærnås fra den iranske klubben Esteghlal foran 2008–sesongen. Han regnes for å være en duellspiller med en utpreget fysisk spillestil, men i HamKam slet han med å få spilletid av trener Arne Erlandsen. 

Srđan Urošević og hans daværende albanske lagkamerat Sebino Plaku fikk for øvrig kritikk av talentspeider Tor-Kristian Karlsen i september 2008, hvor de samtidig ble stemplet som verstingsigneringer i Tippeligaen 2008. Urošević ble løslatt fra kontrakten sammen med flere andre spiller etter at klubben rykket ned til andredivisjon høsten 2009.

Referanser

Eksterne lenker 
 
 HamKam.no – Spillerens profil hos Hamarkameratene

Serbiske fotballspillere
Fotballspillere for FK Obilić
Fotballspillere for FK Bežanija
Fotballspillere for FK Zemun
Fotballspillere for Esteghlal FC
Fotballspillere for HamKam
Personer fra Beograd
Utenlandske fotballspillere i Norge
Fødsler i 1984